Na temelju članka 20. a), članka 22. Zakona o radu F BiH („Službene novine F BiH“, broj 26/16 i 89/18), članka 21. i 22. Zakona o radu Hercegbosanske županije („Narodne novine Hercegbosanske županije“ broj 10/22), članka 4. Uredbe o postupku prijema u radni odnos u javnom sektoru u Hercegbosanskoj županiji („Narodne novine Hercegbosanske županije“ broj: 4/23), članka 26. Statuta Doma zdravlja Tomislavgrad („Narodne novine Hercegbosanske županije“ broj 6/16 i 9/23), članka 7. Pravilnika o radu, plaćama, unutarnjem ustroju i sistematizaciji radnih mjesta Doma zdravlja Tomislavgrad i Odluke ravnateljice broj 158/2-1/24, od 6.2.2024., Dom zdravlja Tomislavgrad **o b j a v lj** **u j e**

**J A V N I N A T J E Č A J**

**za zasnivanje radnog odnosa na neodređeno vrijeme**

**I** Dom zdravlja Tomislavgrad raspisuje javni natječaj za prijem u radni odnos za radno mjesto:

* **doktor/ica medicine** – 1 izvršitelj (m/ž)
* **prvostupnik/ica sestrinstva sa završenim I ciklusom studija sa 180 ECTS bodova, uz probni rad od 3 (tri) mjeseca –** 1 izvršitelj (m/ž)
* **prvostupnik/ica fizioterapije sa završenim I ciklusom studija sa 180 ECTS bodova, uz probni rad od 3 (tri) mjeseca -** 1 izvršitelj (m/ž)
* **stomatološke sestre/tehničara uz probni rad od 3 (tri) mjeseca -** 1 izvršitelj (m/ž)

**II NAZIV I SJEDIŠTE POSLODAVCA**

Dom zdravlja Tomislavgrad, Dr. Mije Ferića 12, 80240 Tomislavgrad

**III NAZIV RADNOG MJESTA I OPIS POSLOVA RADNOG MJESTA**

1. **Doktor/ica medicine – 1 izvršitelj (m/ž)** sazavršenim medicinskim fakultetom VSS ili integriranim preddiplomskim i diplomskim sveučilišnim studijem s 366 ECTS bodova, ili integriranim studijem prvog i drugog ciklusa u trajanju od dvanaest semestara i položenim stručnim ispitom i jednom godinom radnog iskustva

Opis poslova radnog mjesta:

* obavlja stručne poslove u skladu sa stupnjem stručne spreme i zvanja,
* pruža primarnu, kontinuiranu i sveobuhvatnu zdravstvenu zaštitu stanovništva,
* obavlja prvi i ponovni pregled oboljelih i povrijeđenih osoba,
* pruža prvu i hitnu medicinsku pomoć u ordinaciji i na terenu,
* propisuje terapiju, daje upute i savjete te prati tijek liječenja,
* upućuje bolesnike na potrebne preglede i pretrage,
* izdaje liječnička uvjerenja i potvrde,
* vodi propisanu medicinsku dokumentaciju,
* obavlja i druge poslove po nalogu voditelja službe i ravnatelja.

1. **Prvostupnik/ica sestrinstva - 1 izvršitelj (m/ž)** sa završenim I ciklusom preddiplomskog sveučilišnog studija sa 180 ECTS bodova i jednom godinom radnog iskustva

Opis poslova radnog mjesta:

* obavlja stručne poslove u skladu sa stupnjem stručne spreme i zvanja iz oblasti sestrinstva,
* planira i provodi zdravstvenu njegu u kući na temelju uvida u zdravstveno stanje pacijenta,
* uspostavlja i održava suradnju liječnika s pacijentom odnosno njegovom obitelji,
* priprema i daje terapiju,
* vodi propisanu medicinsku dokumentaciju i druge poslove iz svog djelokruga rada.

1. **Prvostupnik/ica fizioterapije - 1 izvršitelj (m/ž)** sa završenim I ciklusom preddiplomskog sveučilišnog studija sa 180 ECTS bodova i jednom godinom radnog iskustva

Opis poslova radnog mjesta

* obavlja stručne poslove iz domena suvremene fizioterapije,
* primjenjuje fizikalne procedure (krioterapija, termoterapija i parafinoterapija),
* provodi masaže (klasična, manualna i masaža aparatima),
* provodi elektroterapije, ultrazvučne terapije i magnetoterapije,
* provodi kineziterapiju, individualne vježbe kod deformiteta kičmenog stuba, prijeoperativni i postoperativni tretman kod ortopedskih pacijenata,
* provodi kineziterapijski postupak u rehabilitaciji neuroloških, reumatskih i internističkih bolesnika (prevencija infarkta, post infarktna rehabilitacija, rehabilitacija nakon operacija srca i rehabilitacija respiratornih bolesnika),
* obavlja i druge poslove iz svog djelokruga rada.

1. **Stomatološka sestra/tehničar - 1 izvršitelj (m/ž)** sazavršenom srednjom zdravstvenom školom, smjer stomatološka sestra/tehničar i 6 mjeseci radnog iskustva

Opis poslova radnog mjesta:

* obavlja stručne poslove u skladu sa stupnjem stručne spreme i zvanja iz oblasti sestrinstva,
* utvrđuje identitet pacijenta, pronalazi, otvara i ulaže zdravstvene kartone,
* obavlja poslove sterilizacije i odgovara za sterilnost instrumenata i drugog pribora,
* čisti i dezinficira radne površine, instrumente i medicinsku aparaturu,
* asistira stomatologu pri pružanju zdravstvenih usluga,
* vodi sestrinsku i medicinsku dokumentaciju,
* odgovara za zaduženi inventar i medicinsku opremu,
* obavlja i druge poslove iz svog djelokruga rada.

**IV OPĆI UVJETI**

Kandidati moraju ispunjavati opće uvjete za zasnivanje radnog odnosa i to:

* da su stariji od 18. godina,
* da su državljani Bosne i Hercegovine
* da imaju opću zdravstvenu sposobnost

**VPOSEBNI UVJETI**

Pored općih uvjeta propisanih zakonom, kandidati trebaju ispunjavati posebne uvjete:

1. DOKTOR/ICA MEDICINE

-završen medicinski fakultet VSS ili integrirani preddiplomski i diplomski sveučilišni studij s 366 ECTS bodova, ili integrirani studij prvog i drugog ciklusa u trajanju od dvanaest semestara,

- položen stručni ispit,

- radno iskustvo u trajanju od najmanje 1 godine u zanimanju doktora/ice medicine.

1. PRVOSTUPNIK/ICA SESTRINSTVA

* završen fakultet zdravstvenih studija, smjer prvostupnica sestrinstva I ciklus sa 180 ECTS bodova,
* položen stručni ispit,
* radno iskustvo u trajanju od najmanje 1 godine u zanimanju prvostupnika/ice sestrinstva.

1. PRVOSTUPNIK/ICA FIZIOTERAPIJE

* završen fakultet zdravstvenih studija, smjer fizioterapija I ciklus studija sa 180 ECTS bodova,
* položen stručni ispit,
* radno iskustvo u trajanju od najmanje 1 godine u zanimanju prvostupnika/ice fizioterapije.

1. STOMATOLOŠKA SESTRA/TEHNIČAR

- završena srednja zdravstvena škola, smjer stomatološka sestra/tehničar

**-** položen stručni ispit

**-** radno iskustvo u trajanju od najmanje 6 mjeseci u zanimanju stomatološke sestre/tehničara

Dokumenti koji se dostavljaju moraju biti original ili ovjerene preslike.

**VI POTREBNA DOKUMENTACIJA**

Uz prijavu na natječaj kandidati trebaju dostaviti:

* Obrazac prijave na javni natječaj (preuzeti sa stranice [www.dz-tomislavgrad.com](http://www.dz-tomislavgrad.com))
* životopis,
* izvadak iz matične knjige rođenih - ne stariji od 3 mjeseca,
* uvjerenje o državljanstvu - ne starije od 3 mjeseca,
* uvjerenje o prebivalištu,
* original ili ovjerenu presliku diplome o završenom medicinskom fakultetu ili diplome o završenom fakultetu zdravstvenih studija, odnosno svjedodžbe, ovisno o prijavi kandidata,
* potvrdu nadležne zdravstvene ustanove o radnom iskustvu u trajanju od najmanje 1 godine za zanimanje doktora medicine, ili potvrdu nadležne zdravstvene ustanove o radnom iskustvu u trajanju od najmanje 1 godine za zanimanja prvostupnika/ice sestrinstva, prvostupnika/ice fitzioterapije, ili potvrdu nadležne zdravstvene ustanove o radnom iskustvu u trajanju od najmanje 6 mjeseci za zanimanje stomatološke sestre/tehničara, ovisno o prijavi kandidata,

***N a p o m e n a:***

Ukoliko je diploma ili svjedodžba o završenom obrazovanju stečena izvan teritorije Bosne i Hercegovine, nakon 30.9.1992., kandidati trebaju dostaviti dokaz o priznavanju strane obrazovne isprave od nadležnog tijela (rješenje o nostrifikaciji).

Izabrani kandidati s kojima će Dom zdravlja Tomislavgrad potpisati ugovore o radu, imaju obvezu dostaviti liječničko uvjerenje kao dokaz zdravstvenog stanja i psihofizičkih sposobnosti koji odgovaraju uvjetima javnog natječaja, kao i uvjerenje da se protiv istih ne vodi kazneni postupak.

**VII INTERVJU**

Izbor kandidata temeljit će se na kriteriju Procjene radnih i stručnih sposobnosti putem:

pismenog ispita, praktičnog rada i intervjua.

Kandidati čije prijave budu pravovremene i potpune bit će pozvani na pismeni ispit, obavljanje praktičnog rada i intervju.

* ***Pismeni ispit*** će se sastojati od 5 pitanja. Svako pitanje će se bodovati s jednim (1) bodom.
* ***Praktični rad*** Povjerenstvo će ocjeniti ocjenama od 1 do 5.
* ***Intervju*** će se ocjeniti ocjenama od 1 do 5.

Nakon dostavljene rang liste kandidata, koju će izraditi povjerenstvo, izbor između kandidata prijavljenih na natječaj, obavit će ravnateljica u roku od 30 (trideset) dana od isteka roka za podnošenje prijave.

Kod jednakog broja bodova nakon provjere radnih i stručnih sposobnosti, prednost imaju osobe ratni vojni invalidi i članovi njihovih obitelji, članovi obitelji poginulih, umrlih, nestalih i razvojačenih branitelja te osoba zaslužnih u Domovinskom ratu (nositelja ratnih odlikovanja), koji imaju prebivalište na području Hercegbosanske županije i koji su sudjelovali u obrani Hercegbosanske županije (sukladno članku 27. Zakona o dopunskim pravima branitelja "Narodne Novine Hercegbosanske županije" broj: 11/06).

**VIII DOSTAVLJANJE PRIJAVA**

Obrazac prijave na javni natječaj možete preuzeti na stranici [www.dz-tomislavgrad.com](http://www.dz-tomislavgrad.com).

Prijave s dokazima o ispunjavanju uvjeta dostaviti u zatvorenoj kuverti osobno u Upravu Doma zdravlja Tomislavgrad ili putem pošte preporučeno na adresu:

DOM ZDRAVLJA TOMISLAVGRAD, Dr. Mije Ferića 12, 80240 Tomislavgrad

s naznakom « PRIJAVA NA NATJEČAJ– NE OTVARATI » , s naznakom za koje radno mjesto se kandidat prijavljuje.

Natječaj ostaje otvoren 8 (osam) dana od dana oglašavanja u dnevnim novinama „Dnevni list“, na oglasnoj ploči Doma zdravlja Tomislavgrad, web stranici [www.dz-tomislavgrad.com](http://www.dz-tomislavgrad.com) i oglasnoj ploči Zavoda za upošljavanje Hercegbosanske županije.

Nepotpune i zakašnjele prijave neće se razmatrati.

Dom zdravlja Tomislavgrad zadržava pravo poništiti ovaj natječaj bez posebnog obrazloženja.

**Broj: 167/2-1/24. V.D. R A V N A T E LJ A**

**Datum: 8.2.2024. godine Ivanka Živković, dr.med.**

Dostaviti:

* Oglasna ploča Doma zdravlja Tomislavgrad, [www.dz-tomislavgrad.com](http://www.dz-tomislavgrad.com),
* Dnevni list“
* Zavod za upošljavanje Hercegbosanske županije, Područni ured Tomislavgrad
* Služba za opće, pravne i kadrovske poslove,
* pismohrana.